- Hindi News
- National
- डेरा प्रेमियों ने की संत पर टिप्पणी करने वाले एक्टर पर केस दर्ज करने की मांग
डेरा प्रेमियों ने की संत पर टिप्पणी करने वाले एक्टर पर केस दर्ज करने की मांग
टीवीचैनल पर प्रसारित हुए एक कार्यक्रम जश्न-ए-उम्मीद में एक्टरों द्वारा डेरा सच्चा सौदा के संत गुरमीत राम रहीम सिंह इन्सां पर की गई टिप्पणी के बाद डेरा सच्चा सौदा की साध-संगत में रोष है।
मंगलवार को सिरसा की साध-संगत ने जिला उपायुक्त को मुख्यमंत्री के नाम ज्ञापन सौंपकर उक्त एक्टर के खिलाफ धार्मिक भावनाएं भड़काने का मामला दर्ज कर उसे गिरफ्तार किए जाने की मांग की है। जिला उपायुक्त कार्यालय पहुंचे जसमेर इन्सां, राकेश बजाज, रामपाल, कस्तूर इन्सां, संदीप कुमार, सुरेन्द्र कुमार, सुरेन्द्र इन्सां, प्रेम कुमार, योगेश इन्सां, रोहित इन्सां, राजेश कुमार ने बताया कि जश्न-ए-उम्मीद में एक्टर कीकू, गौरव गेरा, अशरअली, राजीव ठाकुर, पूजा, बेनर्जी अन्यों द्वारा की गई टिप्पणी से डेरा सच्चा सौदा की साध-संगत की धार्मिक भावनाएं आहत हुई हैं।
उन्होंने मांग की कि ऐसे व्यक्ति के खिलाफ तुरंत मामला दर्ज कर उसे गिरफ्तार किया जाना चाहिए। उन्होंने कहा कि यदि कीकू के खिलाफ मामला दर्ज नहीं किया गया तो साध-संगत चुप नहीं बैठेगी। सोमवार सायं सिरसा की साध-संगत द्वारा शहर थाना में उक्त मामले को लेकर शिकायत भी दी गई थी। जिला उपायुक्त कार्यालय पहुंची साध-संगत ने ज्ञापन के माध्यम से मुख्यमंत्री से तुरंत इस मामले में कार्रवाई करते हुए आरोपियों के खिलाफ मामला दर्ज कर उन्हें गिरफ्तार किए जाने की मांग की।
सिरसा। डीसी काे मुख्यमंत्री के नाम ज्ञापन सौपने जाते डेरा प्रेमी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva